b'\n_START_ARTICLE_\nJeremy Sheffield\n_START_SECTION_\nBiografia\n_START_PARAGRAPH_\n\xc3\x89s fill de Barry Sheffield i Brenda Dare-Sheffield._NEWLINE_Abans de convertir-se en actor, Jeremy va ser ballar\xc3\xad de ballet per al Royal Ballet de Covent Garden. Com a ballar\xc3\xad va apar\xc3\xa8ixer en el v\xc3\xaddeo del fam\xc3\xb3s grup Queen I Want To Break Free. No obstant aix\xc3\xb2 la seva carrera com a ballar\xc3\xad va acabar quan tenia 27 anys despr\xc3\xa9s de trencar-se un dit i fer-se un esquin\xc3\xa7 de lligament._NEWLINE_El 1997 va obtenir el paper secundari de Boris en la pel\xc2\xb7l\xc3\xadcula Anna Karenina._NEWLINE_El 2000 es va unir a l\'elenc principal de la s\xc3\xa8rie m\xc3\xa8dica Holby City, on va interpretar el cirurgi\xc3\xa0 cardiotor\xc3\xa0cic Alex Adams fins a 2003. El 2004 va apar\xc3\xa8ixer en la pel\xc2\xb7l\xc3\xadcula brit\xc3\xa0nica de terror Creep, on va interpretar Guy. Aquell mateix any va apar\xc3\xa8ixer a la s\xc3\xa8rie Murder in Suburbia, on va interpretar el detectiu inspector de la policia Sullivan fins a 2005. El 2005 es va unir a l\'elenc de la pel\xc2\xb7l\xc3\xadcula The Wedding Date, on va interpretar en Jeffrey. El 2006 va interpretar el brit\xc3\xa0nic a l\'anunci del Renault Clio: France vs Britain. Aquell mateix any va viatjar a Sud-\xc3\xa0frica per participar en el reality xou "Safari School", on va quedar en segon lloc. Aquest mateix any es va unir a la s\xc3\xa8rie Bombshell, on va donar vida al major Nicholas Welling, i a Green Wing, on va interpretar Jeremy. El 2007 va tornar a apar\xc3\xa8ixer en un spot de Jordan Scott anomenat "More Va Va Voom", fent el paper de Ben. El 2008 va apar\xc3\xa8ixer a la pel\xc2\xb7l\xc3\xadcula rom\xc3\xa0ntica Last Chance Harvey, on va donar vida a en Matt, i en la pel\xc2\xb7l\xc3\xadcula de terror The Children, on va fer de Robbie._NEWLINE_Al gener de 2010 es va unir a l\'elenc que va participar en el programa de patinatge Dancing on Hissi; la seva parella va ser la patinadora professional Susie Lipanova, amb qui va quedar en el dotz\xc3\xa8 lloc. Aquest mateix any va interpretar Michael en la pel\xc2\xb7l\xc3\xadcula de ball StreetDance 3D. El 16 de desembre de 2011, va apar\xc3\xa8ixer com a personatge recurrent a la popular s\xc3\xa8rie brit\xc3\xa0nica Coronation Street, on va interpretar el gerent d\'hotel Danny Stratton fins al 23 de gener de 2012. El 21 de novembre de 2012 es va unir a l\'elenc de la s\xc3\xa8rie brit\xc3\xa0nica Hollyoaks, on va interpretar el sinistre director Patrick Blake fins al 5 de gener de 2016.'